Document ID: 32008R1147

РЕГЛАМЕНТ (ЕО) № 1147/2008 НА КОМИСИЯТА
от 31 октомври 2008 година
за изменение на Регламент (ЕО) № 794/2004 за прилагането на Регламент (ЕО) № 659/1999 на Съвета относно определянето на подробни правила за прилагането на член 93 от Договора за създаване на Европейската общност по отношение на част III.10 от приложение I към него
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 659/1999 на Съвета от 22 март 1999 г. за установяване на подробни правила за прилагането на член 93 от Договора за ЕО (1), и по-специално член 27 от него,
като има предвид, че:
(1)
С Регламент (ЕО) № 794/2004 на Комисията от 21 април 2004 г. за прилагането на Регламент (ЕО) № 659/1999 на Съвета относно определянето на подробни правила за прилагането на член 93 от Договора за създаване на Европейската общност (2) беше определен задължителният подробен формуляр на уведомление за държавна помощ.
(2)
Вследствие на приемането от Комисията на нови насоки относно държавната помощ за защита на околната среда (3) е необходимо да се измени част от формуляра на уведомление, приложен към Регламент (ЕО) № 794/2004.
(3)
Следователно Регламент (ЕО) № 794/2004 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Част III.10 от приложение I към Регламент (ЕО) № 794/2004 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2008 година.

Labels: 12
4
19